กสิกรไทย ปล่อยกู้สินเชื่อบ้าน ดอกเบี้ย 0 % นาน 6 เดือน
กสิกรไทยร่วมงานมหกรรมบ้านและคอนโด ครั้งที่ 23&nbsp; ชูโปรโมชั่น กู้ซื้อบ้านดอกเบี้ย 0% นาน&nbsp;&nbsp;&nbsp;&nbsp;&nbsp;&nbsp;&nbsp; 6 เดือน พร้อมมอบบัตรกำนัลจากโฮมโปรมูลค่าสูงสุด 14,000 บาท ที่ศูนย์ประชุมแห่งชาติสิริกิติ์ 30 ก.ย.-3 ต.ค.นี้
28 ก.ย. 2553

กสิกรไทยร่วมงานมหกรรมบ้านและคอนโด ครั้งที่ 23  ชูโปรโมชั่น กู้ซื้อบ้านดอกเบี้ย 0% นาน        6 เดือน พร้อมมอบบัตรกำนัลจากโฮมโปรมูลค่าสูงสุด 14,000 บาท ที่ศูนย์ประชุมแห่งชาติสิริกิติ์ 30 ก.ย.-3 ต.ค.นี้ 
นายชาติชาย  พยุหนาวีชัย ผู้ช่วยกรรมการผู้จัดการ ธนาคารกสิกรไทย เปิดเผยว่า ทางธนาคารฯ ได้ร่วมออกบูธในร่วมงานมหกรรมบ้านและคอนโด ครั้งที่ 23  ระหว่างวันที่ 30 กันยายน - 3 ตุลาคมนี้ ณ ศูนย์ประชุมแห่งชาติสิริกิติ์ โดยธนาคารฯ ได้จัดโปรโมชั่นสินเชื่อบ้านกสิกรไทยให้แก่ลูกค้าทั่วไปภายในงาน อัตราดอกเบี้ย 0% นาน 6 เดือน พร้อมมอบทางเลือกการผ่อนชำระด้วยอัตราดอกเบี้ยพิเศษ 6 แบบให้เลือก ซึ่งลูกค้าสามารถเลือกรูปแบบการผ่อนชำระให้สอดคล้องกับรายได้ และแนวโน้มอัตราดอกเบี้ย
นอกจากนี้ สำหรับลูกค้าที่ทำประกันชีวิตพิทักษ์สิน-โฮม, พิทักษ์สินแคร์, หรือพิทักษ์สิน-ซีเนียร์ โดยมีทุนประกันวงเงินเต็ม 100% ของวงเงินสินเชื่อบ้านกสิกรไทยและเลือกระยะเวลาคุ้มครองเต็มระยะเวลาการกู้ ธนาคารกสิกรไทยจะมอบส่วนลดอัตราดอกเบี้ยสูงสุด 0.50% ในช่วง 6 เดือนแรก และในกรณีที่ลูกค้ากู้สินเชื่อตกแต่งบ้านกสิกรไทย (K-Home Decor Loan) เพิ่มเติม จะได้รับอัตราดอกเบี้ยพิเศษสำหรับวงเงินกู้สินเชื่อตกแต่งบ้านอีกด้วย
ทั้งนี้ ลูกค้าสามารถกู้ได้สูงสุด 90% ของราคาซื้อขายหรือสูงสุด 90% ของราคาประเมิน โดยลูกค้าที่สมัครขอสินเชื่อบ้านกสิกรไทยภายในงานและได้รับการอนุมัติ จะได้รับบัตรกำนัลจากโฮมโปรมูลค่า 7,000-14,000 บาท 
นายชาติชาย กล่าวว่า งานมหกรรมบ้านและคอนโด เป็นโอกาสที่ดีที่ลูกค้าจะได้เลือกซื้อที่อยู่อาศัย ก่อนเข้าสู่ช่วงอัตราดอกเบี้ยขาขึ้น จึงเชื่อว่าจะมีผู้ให้ความสนใจเข้าร่วมงานอย่างคับคั่ง โดยธนาคารกสิกรไทยตั้งเป้าหมายมีลูกค้าลงทะเบียนใช้บริการสินเชื่อภายในงาน 2,000 ราย และมีลูกค้าสมัครใช้บริการสินเชื่อบ้านกสิกรไทยจากงานนี้ 500 ล้านบาท